Tweede roufase vir Mandela gehouNelson Mandela Oud-president Nelson Mandela se familie het oor die naweek met ŉ tweede roufase by die koninklike huis in Qunu in die Oos-Kaap begin, het The Sowetan Maandag berig. “Ons is tevrede dat alles goed verloop het. Alles is behoorlik uitgevoer en die seremonie was vreedsaam,” het Daludumo Mitrara, die koninklike huis se woordvoerder, gesê. Mitrara het gesê die rouseremonie is hoofsaaklik deur familielede bygewoon. Dit sluit sy weduwee, Graca Machel, sy kleinseun, Mandla Mandela en sy voormalige vrou Winnie Madikizela-Mandela, in. “Dit sou onbehoorlik gewees het om die seremonie te hou as hulle nie daar was nie,” sê Mitrara. Die derde fase van rou duur tot Junie wanneer Machel die rouproses sal beëindig. Mandela se rouproses is van een jaar na ses maande verminder. Mandela is in Desember in die ouderdom van 95 by sy huis in Houghton, Johannesburg, dood. – SAPA